मोदी ने सवाल किया कि स्वतंत्रता के आंदोलन में ऐतिहासिक योगदान करने वाले पहले गृहमंत्री सरदार बल्लभभाई पटेल को उनकी मृत्यु के 41 साल बाद ‘भारत रत्न’ से नवाजा गया, ऐसा क्यों? जबकि, जवाहर लाल नेहरू और इंदिरा गांधी को उनके जीवनकाल में ही यह सम्मान दे दिया गया। आखिर, कांग्रेस को यह भी बताना पड़ेगा कि यह किस किस्म का इंसाफ है? मोदी ने यह भी सवाल उठाया कि संविधान के निर्माता डॉ. भीमराव अंबेडकर को आजादी के 33 सालों बाद ‘भारत रत्न’ से क्यों नवाजा गया? इतिहास के साथ क्या यह छल कांग्रेस ने नहीं किया? यहां तक कि आजादी के आंदोलन के नायक रहे ‘लाल-बाल-पाल’ (लाला लाजपत राय, बाल गंगाधर तिलक व विपिन चंद्र पाल) को किसने भुलाने की कोशिश की? यदि आजादी के आंदोलन के इन नायकों को भाजपा सम्मान देना चाहती है, तो कांग्रेस को क्यों अखर रहा है?